তারা একই সঙ্গে মিয়ানমারের নেত্রী অং সান সুচির উদ্দেশেও কঠোর বক্তব্য রেখেছেন। বলেছেন, অং সান সু চি নিজে যখন মিয়ানমারের সামরিক জান্তার হাতে গৃহ্বন্দী অবস্থায় নির্যাতিত হয়েছিলেন তখনও তারাই তার পক্ষে দাঁড়িয়েছিলেন। নিন্দা ও প্রতিবাদ জানানোর পাশাপাশি নির্যাতন বন্ধ করার এবং বন্দী নোবেল বিজয়ী নেত্রীকে মুক্তি দেয়ার দাবি জানিয়েছিলেন। কিন্তু দুঃখের বিষয়, সে একই নেত্রী সু চিই এখন মিয়ানমারের রোহিঙ্গাদের ওপর গণহত্যার মানবতাবিরোধী অভিযানে নেতৃত্ব দিচ্ছেন। তিন নোবেল বিজয়ী বলেছেন, অং সান সু চির মনে রাখা উচিত, তার নিজের যেমন রয়েছে তেমনি রোহিঙ্গাদেরও রয়েছে মানবাধিকার ভোগ করার অধিকার। উল্লেখ্য, বুধবার প্রধানমন্ত্রী শেখ হাসিনার সঙ্গে সাক্ষাৎকালেও তিন নোবেল বিজয়ী একই বক্তব্য রেখেছেন এবং রোহিঙ্গাদের তাদের নিজেদের ভূমি ও বসতবাড়িতে ফিরিয়ে নেয়ার আহ্বান জানিয়েছেন।